Nr. L 190/56 De Europæiske Fællesskabers Tidende 12. 7. 86 KOMMISSIONENS FORORDNING (EØF) Nr. 2192/86 af 11. juli 1986 om ændring af forordning (EØF) nr. 3397/84 for så vidt angår anvendelsespe- rioden for undtagelsen vedrørende kvalitetsnormerne for porrer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager (!), senest ændret ved forordning (EØF) nr. 1351/86 ?), særlig artikel 2, stk. 2, andet afsnit, og ud fra følgende betragtninger : Kvalitetsnormerne for porrer er fastsat i bilag I til Kommissionens forordning (EØF) nr. 1292/81 ?); ved Kommissionens forordning (EØF) nr. 3397/84 () er der fastsat en undtagelse fra kvalitetsnormerne for porrer for et afgrænset tidsrum ; anvendelsesperioden for denne undtagelse bør forlænges, for at der kan indhentes tilstrækkelige erfaringer, før normen ændres ; visse produkter kan høstes tidligere end andre ; det tids- rum, der er anført i artikel 1, nr. 1, litra a), andet led, note 1, i forordning (EØF) nr. 3397/84, bør tilpasses ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Frugt og Grønsager — UDSTEDT FØLGENDE FORORDNING : Artikel 1 Artikel 1, nr. 1, litra a), andet led, note 1, i forordning (EØF) nr. 3397/84 affattes således : »Tidligt såede porrer, der ikke er udplantet, og som høstes fra slutningen af vinteren til begyndelsen af sommeren.« Artikel 2 I artikel 3, stk. 2, i forordning (EØF) nr. 3397/84 ændres »31. august 1986« til »31. august 1987«. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. juli 1986. () EFT nr. L 118 af 20. 5. 1972, s. 1. (?) EFT nr. L 119 af 8. 5. 1986, s. 46. (?) EFT nr. L 129 af 15. 5. 1981, s. 38. () EFT nr. L 314 af 4. 12. 1984, s. 12. På Kommissionens vegne Frans ANDRIESSEN Næstformand